Νίκος Μπίνας

Ο Νίκος Μπίνας (Αργιθέα Καρδίτσας 6 Φεβρουαρίου 1936-13 Αυγούστου 2021) ήταν Έλληνας ηθοποιός.

 Βιογραφία 
Σπούδασε οικονομικές επιστήμες στην Ανωτάτη Σχολή Βιομηχανικών Σπουδών Θεσσαλονίκης και Οργάνωση και Διοίκηση Επιχειρήσεων στην Ανωτάτη Βιομηχανική Σχολή Πειραιά. Σπούδασε θέατρο στην Επαγγελματική Δραματική Σχολή του Σ.Η.Κ Αθηνών (Σωματείο Ηθοποιών Κινηματογράφου) από όπου αποφοίτησε το 1965. Παρακολούθησε σεμινάρια θεάτρου και κινηματογράφου σε Αγγλία και Ιταλία. Ήταν μέλος του Σωματείου Ελλήνων Ηθοποιών, του Σωματείου Ιδρυτών Δραματικών Σχολών, της Ένωσης Συνταξιούχων Ηθοποιών και του Ελληνικού Κέντρου Θεάτρου.

Εμφανίστηκε στους θιάσους: Μάνου Κατράκη, Αλέκου Αλεξανδράκη, Λίνου Καρζή, Γιάννη Γκιωνάκη, Γιάννη Μιχαλόπουλου-Χριστίνας Σύλβα, Γιώργου Μεσσάλα, Άγγελου Σιδεράτου, Κώστα Πρέκα, Δημήτρη Τόκα. Συμμετείχε επίσης σε βιντεοταινίες, τηλεοπτικές και ραδιοφωνικές παραγωγές και κινηματογραφικές ταινίες.

Μέχρι το 1970 υπήρξε Διευθυντής και καθηγητής της Επαγγελματικής Δραματικής Σχολής του Σ.Η.Κ Αθηνών (Σωματείο Ηθοποιών Κινηματογράφου). Το 1970 ίδρυσε την Ανωτέρα Επαγγελματική Σχολή Θεάτρου Αθηνών Νίκος Μπίνας.

 Διδασκαλία 
Δίδαξε ιστορία θεάτρου και δραματολογία στις Δραματικές Σχολές Άγγελου Γιαννούλη και Ονούφριου Σώχου καθώς και σε Κέντρα Επαγγελματικής Κατάρτισης και στα θεατρικά εργαστήρια Βασίλη Διαμαντόπουλου, Αρτέμη Μάτσα και Δήμων Ηλιούπολης, Ζωγράφου και Περιστερίου.

Δίδαξε επίσης για πολλά έτη υποκριτική και θεωρητικά στην Ανώτερη Σχολή Δραματικής Τέχνης Μαίρης Βογιατζή - Τράγκα και στο Θεατρικό Εργαστήρι. Το 1992 ίδρυσε μαζί με συνεργάτες του την Ανώτερη Σχολή Δραματικής Τέχνης «ΡΑΜΠΑ» στην οποία δίδαξε, όπως δίδαξε και στην Ανώτερη Σχολή Δραματικής Τέχνης «Ίασμος - Βασίλης Διαμαντόπουλος», αλλά και Ανώτερη Σχολή Δραματικής Τέχνης της «ΑΘΗΝΑΪΚΗΣ ΣΚΗΝΗΣ».

Είχε πλούσιο λογοτεχνικό και συγγραφικό έργο ενώ δημοσίευε τακτικά άρθρα σε εφημερίδες και περιοδικά. Πέθανε στις 13 Αυγούστου 2021.

 Διακρίσεις 
Τιμητικό Δίπλωμα Συλλόγου Ελλήνων ΛογοτεχνώνΔίπλωμα και Μετάλλιο Σωματείου Ελλήνων ΗθοποιώνΔίπλωμα Ακαδημίας Τεχνών FERDINADEA (Κατάνια Ιταλίας)

 Φιλμογραφία 
 Κινηματογράφος 
ΈτοςΤίτλοςΡόλος1966Κοινωνία ώρα μηδέν 1967Κάτι κουρασμένα παλικάρια 1968Η αρχόντισσα κι ο αλήτης αστυνομικός1969Το θύμα Σταμάτης1970Ο Αστραπόγιαννος Δεν υπάρχουν λιποτάκτες (Μεγάλες προσδοκίες)Μια γυναίκα στην Αντίσταση1971Η κόρη του ήλιου 1972Επικίνδυνοι εραστέςΗ Αλίκη δικτάτωρ 1973Ο τσαρλατάνοςΤα χρόνια της οργής1975Ένα τανκς στο κρεβάτι μου Οι βάσεις και η Βασούλα 1979Ο παλαβός κόσμος του ΘανάσηΟ φαλακρός μαθητής1980Καθένας με την τρέλα του1993Τα δελφινάκια του Αμβρακικού1996Άγρια τριαντάφυλλα

 Βιντεοταινίες 
ΈτοςΤίτλος1985Νύχτες τρόμου1986Άγιος Ιωάσαφ, ο Άγιος των Ινδιών1986Αγία Ακυλίνα Ζαγκλιβερίου1987Ο Άγιος Αχμέτ και το αντίδωρο1988Αγία Αργυρή η Προυσσιώτισσα1989Περάστε στο ασανσέρ μαζί μας1989Περιμένοντας το αύριο1989Το χρέος του μπάτσου1989Τρέλα και γοητεία1991Άγιος Αγάπιος ο Βατοπεδινός1992Μη κρίνεις ίνα μη κριθείς

 Τηλεόραση 
ΈτοςΤίτλοςΚανάλι1973ΙσιδώραΕΙΡΤ1982Το ξεκίνημα της φωτιάς: Ρόκκος ΧοϊδάςΕΡΤ1983Οικογένεια ΖαρντήΕΡΤ1988Ο άγνωστοςΕΤ21989Η έκτη εντολήΕΤ21991Ο επισκέπτης της ομίχληςMEGA1991Οικογένεια ΜουσαμάΑΝΤ11991Το τέλος της μοναξιάςΕΤ11992ΓυναίκεςMEGA1993Ροζαλία: Ένα μπεστ σέλερMEGA1994Αξιολάτρευτος μπελάςMEGA

 Παραπομπές 

 Πηγές 
 Άγγελος Γραμμένος αρχείο περιοδικού ηθοποιός
 Νίκος Μπίνας Φωτογραφικό αρχείο από δραστηριότητες και εκδηλώσεις. Γ' έκδοση Αθήνα 2008

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης